Adit Sopo Jarwo

Adit Sopo Jarwo ialah siri animasi Indonesia untuk kanak-kanak yang ditayangkan pada 27 Januari 2014 di MNCTV .

 Sinopsis 
Rancangan ini berkisar tentang pengembaraan seorang budak lelaki bernama Adit dan rakan-rakannya Dennis, Mitha, Ucup dan Devi, dan adik perempuannya, Adel. Adit adalah penggerak kumpulan itu, mendorong rakan-rakannya menjadi positif dan soleh. Walau bagaimanapun, mereka sering mengalami perselisihan faham dengan dua orang dewasa, Sopo yang besar, pelompat dan cerdik dan bosnya yang bertubuh kecil, Jarwo. Seorang pegawai pentadbiran tempatan, Haji Udin, menjadi pengantara antara Sopo, Jarwo dan Adit, menawarkan nasihat bijak yang memulihkan ketenangan.

 Watak 

 Adit, anak kandung Pak Surya dan Bu Amira serta abang kepada Adel, watak utama dalam cerita ini yang selalu memecut apabila menunggang basikal.
 Dennis, kawan Adit yang gemuk dan tidak pernah berdikari. Seorang yang penakut dan senantiasa menjadi beban.
 Mita, kawan Adit, Dennis, dan Devi
 Devi, kawan Adit,  Dennis dan Mita 
 Adel, anak kandung bungsu Pak Surya dan Bu Amira serta adik perempuan Adit. 
 Bu Amira (Bunda), isteri Pak Surya dan ibu kandung Adit dan Adel yang sentiasa berhati-hati ketika menjelaskan sesuatu. 
 Pak Surya (Ayah), suami Bu Amira dan bapa kandung Adit serta Adel yang mempunyai sifat pelupa. Nama sebenarnya ialah Aji Surya Dharma. 
 Sopo, seorang penganggur yang gempal dan agak lambat ketika berfikir. Orang bawahan dan sahabat Jarwo. Pekerja di gerai Baba Chang. 
 Jarwo, seorang penganggur yang bekerja sambilan dan kadangkala bertelagah dengan Adit, walaupun sudah beberapa kali mereka bekerjasama untuk menyelesaikan sesuatu masalah. Pekerja di gerai Baba Chang dan suka membuat masalah untuk mendapatkan duit. Nama sebenarnya ialah Sujarwo
 Haji Udin, ketua kejiranan tempatan (Rukun Warga), yang bijak dan sering menjadi perantara atau memberi penyelesaian kepada sebarang masalah yang dibangkitkan oleh Jarwo
 Kang Ujang, seorang pembuat bakso bergerak yang sering meminta Jarwo mencuci mangkuk kotor untuk membayar hutang. Kang Ujang bercakap dengan sajak
Pak Dasuki, penduduk Kampung Karet yang selalu memberi tugasan rumah kepada Sopo dan Jarwo. 
 Jarwis, saudara kembar Jarwo yang mempunyai sifat yang bertentangan dengan Jarwo. 
 Pak Anas, orang kampung yang berasal dari Sumatera Utara dan mempunyai perwatakan yang kuat. Beliau mempunyai pokok mangga dihalaman rumahnya
 Baba Chang, penduduk kampung berketurunan Cina. Pemilik Kedai Baba Chang
 Li Mei, anak perempuan Baba Chang yang juga seorang pelajar. 
 Madun,  kawan Adit yang pandai bermain bola sepak
 Ucup, budak kecil yang merupakan kawan Adit dan Sopo, dia selalu menuturkan kata-kata Haji Udin. Nama sebenarnya ialah Muhammad Yusuf Mustaqim Firdaus Abdullah Karim Al-Ghazali Bin Abdul Qodir.
 Mamat, penduduk Kampung Karet dan seorang pelajar university 
 Kipli, kawan Adit, Dennis, Mita, dan Devi 
 Umi Salamah, penduduk Kampung Karet, mangsa penipuan tempahan keknya yang dimakan separuh oleh Jarwo dan Sopo
 Bu Mina, penduduk Kampung Karet yang sentiasa berdandan dan pemilik Warteg Gaul. 
 Pak Sanip, pengawal keselamatan kampung dan bapa Ucup. Nama sebenarnya Abdul Kadir
 Ringgo, seorang penduduk Kampung Karet yang bertubuh tegap tetapi bersuara kecil, suka tidur di siang hari kerana kerap berjaga sehingga lewat malam